Mans met olifanttande betrapArgieffoto Vier mans is Dinsdagaand in die Noord-Kaap in hegtenis geneem nadat beweerde onwettige olifanttande in hul besit gevind is. Kapt. Philani Nkwalase, provinsiale woordvoerder van die Valke, het Woensdag gesê die verdagtes is omstreeks 23:30 in hegtenis geneem nadat die voertuig waarin hulle gery het op die N14 tussen Upington en Olifantshoek gestop en deursoek is. “Altesaam agt olifanttande is in hul besit gevind. Lede van die Valke het op die tande en die voertuig beslag gelê,” het Nkwalase gesê. Nkwalase het gesê die verdagtes is tussen 34 en 40 jaar oud. Twee van die mans is Suid-Afrikaners en twee is van Botswana. Die verdagtes moet Donderdag in die Olifantshoek-landdroshof verskyn.